ஒரு ஓவியத்தில் இருக்கும் ஒரு கூறு அல்லது ஒரு நாவலில் குறிப்பிடப்படும் ஒரு விவரணை அந்த நாவலுக்கு உள்ளேயே உள்ள அர்த்தத்தில் இயங்குகின்றது. புகைப்படக் கலையில் அது அதனுடன் இடம்பெறும் மற்ற புகைப்படங்களை சார்ந்து இயங்குகின்றது. மற்ற கலைகள் ஆதியில் இருந்து உருவாக்கப்படுகின்றன. புகைப்படம் ஏற்கனவே பரப்பி வைக்கப்பட்டிருக்கும் வாழ்கையில் இருந்து அங்கங்கே எடுக்கப்படுகின்றது. இந்த வித்தியாசம் மிகவும் முக்கியமானது. எனவே ஒரு புகைப்படத்தை புரிந்துகொள்ளும் போது அது எங்கிருந்து ( எந்த பொருளில்) எடுக்கப்பட்டது, மீண்டும் எந்த இடத்தில் அல்லது பொருளில் வைக்கப்படுகின்றது என்பது முக்கியமாகிறது.